کراچی (مانیٹرنگ ڈیسک) مارٹا ویمن فٹبال کلب نا بانی و صدر رئیس خان فیفا نا کنڈآن فیفا نا باسک آتا ایسو سی ایشن کن کورونا آن زہم آ گوازی گرتیکن 1ملین ڈالر کورونا ریلیف فنڈ و پی ایف ایف کن ویمن فٹبال کن 5 لکھ ڈالر ایڈیشنل گرانٹ نا پڑو ءِ جوان گوندسا پارینے کہ کورونا وائرس نا سوب آن گوازیک یخ مسنو۔ داڑتون اوار گوازی گرک ویل آتا گواچی ءُ۔ اومیت ءِ کہ فیفا فنڈ آن نیاڑی فٹبال جوان مریک و وومن لیگ نا کسر ہم پاش مریک۔ رئیس خان مستی پارینے کہ ملک اٹ کورونا وائرس نا سوب آن ویمن فٹبال گوازی گرک بھاز زہمی مسنو۔ پی ایف ایف ویمن فٹبال گوازی گرتے ریلیف تننگ کن لائحہ عمل اس جوڑ کیر و گوازی گرتے کمک ایتر۔ رئیس خان مستی پارینے کہ ملک اٹ فٹبال نا بے کچ ٹیلنٹ ساڑی ءِ و پاکستان اٹ ویمن گوازی گرتا کچ اٹ ودکی ستا کڑزک۔ او مستی پارینے کہ پی ایف ایف ملک اٹ نیاڑی فٹبال نا شونداری کن جوان گام گیج کے۔
